बुराड़ी मौतें
बुराड़ी मौतें (अंग्रेज़ी: Burari deaths) 2018 में दिल्ली के बुराड़ी इलाके में रहने वाले चुंडावत परिवार के ग्यारह सदस्यों के सामूहिक आत्महत्या की घटना थी। घर के 11 में से 10 सदस्यों को फांसी पर लटका पाया गया। परिवार के सबसे बुजुर्ग सदस्य नारायणी देवी (दादी) का शव जमीन पर पड़ा मिला था। यह अनुमान लगाया गया कि नारायणी देवी का गला घोंटा गया था और अन्य 10 सदस्यों की मौत फांसी के कारण हुई थी। फांसी से मरने वाले सदस्यों के शरीर पर चोट के कोई निशान नहीं थे, लेकिन उनमें से कुछ की गर्दन टूट गई थी। उनकी आंखों पर पट्टी थी और हाथ-पैर भी बंधे हुए थे। मृत्यु के बाद सुबह 1 जुलाई 2018 को शव मिले थे। पुलिस ने माना कि मौतें साझा भ्रम या मनोविकार से प्रेरित थीं। नेटफ्लिक्स की डॉक्यू-सीरीज़ हाउस ऑफ़ सीक्रेट्स : द बुरारी डेथ्स इसी घटना पर आधारित है। जिसके निर्माता लीना यादव और अनुभव चोपड़ा हैं।